b'\n_START_ARTICLE_\nAsiatyyli\n_START_PARAGRAPH_\nAsiatyyli on etenkin asiateksteiss\xc3\xa4 k\xc3\xa4ytett\xc3\xa4v\xc3\xa4 kielenk\xc3\xa4yt\xc3\xb6n ilmaisutapa, jonka tavoitteena on tiedon v\xc3\xa4litt\xc3\xa4minen tehokkaasti, tarkoituksenmukaisesti ja yksiselitteisesti.  Asiatyylin k\xc3\xa4ytt\xc3\xb6tarkoituksia ovat esimerkiksi tiedottaminen, vaikuttaminen, toiminnan ohjaaminen tai tiedon esilletuonti.  Asiatyyli\xc3\xa4 k\xc3\xa4ytett\xc3\xa4ess\xc3\xa4 ei pyrit\xc3\xa4 vetoamaan tunteeseen vaan argumentit pohjaavat j\xc3\xa4rkeen, loogisuuteen tai todellisuuden kuvaamiseen ja erittelyyn. Asiatyyli\xc3\xa4 k\xc3\xa4ytett\xc3\xa4ess\xc3\xa4 v\xc3\xa4ltett\xc3\xa4vi\xc3\xa4 kielenk\xc3\xa4yt\xc3\xb6n tapoja ovat esimerkiksi puhekielisyydet, arkikielisyydet, vahvasti konnotatiiviset sanat, ep\xc3\xa4l\xc3\xa4pin\xc3\xa4kyv\xc3\xa4t ilmaukset ja harvinaiset vierassanat.'